**MESTNA OBČINA KOPER, Verdijeva 10, Koper,**

ki jo zastopa župan Aleš Bržan, v nadaljevanju **kot naročnik**

ID za DDV: SI40016803

matična številka:5874424

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_\_, v nadaljevanju **kot izvajalec**

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

številka TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sklepajo naslednjo

**POGODBO št. \_\_\_\_\_\_\_\_\_\_**

**za »Varovanje prostorov občinske uprave, sprejemanje klicev o sproženem alarmu ter izvajanje intervencij na objektu v primeru sproženega alarma«**

## UVODNE DOLOČBE

1. **člen**

Pogodbeni stranki ugotavljata:

* da je postopek oddaje javnega naročila, katerega predmet je »**Varovanje prostorov občinske uprave, sprejemanje klicev o sproženem alarmu ter izvajanje intervencij na objektu v primeru sproženega alarma**«, izvedla Mestna občina Koper, Verdijeva 10, Koper, v svojem imenu in za svoj račun (v nadaljevanju naročnik),
* da je bilo naročilo izvedeno po postopku naročila male vrednosti z oznako 023-2/2020 in JN-S-3/2020, objavljenem na Portalu javnih naročil pod št. objave      ;
* da je bil izvajalec na podlagi odločitve o oddaji naročila št.       z dne       izbran kot ekonomsko najugodnejši ponudnik predmetnega javnega naročila za obdobje 24 mesecev.

## PREDMET IN NAČIN IZVAJANJA POGODBE

1. **člen**

Predmet te pogodbe je izvajanje protivlomnega in požarnega varovanja ter fizičnega varovanja v prostorih občinske uprave:

* Verdijeva 10;
* Verdijeva 6;
* Prostori Občinskega inšpektorata, Cesta Zore Perello Godina 3 (v objektu Arena Bonifika);

ter prevoz gotovine iz lokacije naročnika na naslovu Verdijeva ulica 10 na izbrano banko.

Fizično varovanje se izvaja samo v objektu Verdijeva 10.

Fizično varovanje se izvaja z varnostniki, tehnično varovanje pa se izvaja s sistemi za javljanje vloma in s sistemi za odkrivanje in javljanje požara.

Predmet te pogodbe je podrobneje specificiran v tehničnih specifikacijah, ki so Priloga št. 1 te pogodbe in njen sestavni del.

1. **člen**

Pogodbeni stranki sta sporazumni, da je izvajalec dolžan zagotoviti stalnost kadrovske zasedbe in da ima naročnik pravico zahtevati zamenjavo posameznega varnostnika, ki je po mnenju naročnika odgovoren za slabo kakovost opravljenih storitev in morebitno povzročeno škodo.

Izvajalec se zavezuje, da bo upošteval pisno zahtevo naročnika za zamenjavo posameznega varnostnika in zamenjavo izvedel najkasneje v tridesetih (30) dneh.

Izvajalec je v roku petnajstih (15) dni od pravnomočne odločitve o oddaji naročila dolžan izdelati načrt varovanja, ki mora biti izdelan v skladu z določili Zakona o zasebnem varovanju (Uradni list RS, št. 17/11; v nadaljnjem besedilu: ZZasV-1) in Pravilnika o požarnem varovanju (Uradni list RS, št. 107/07 in 92/10).

1. **člen**

Izvajalec mora zagotavljati prisotnost varnostnika v skladu s Prilogo 1.

Naročnik si pridržuje pravico naročiti opravljanje dodatnih ur varnostno receptorskih storitev v okviru pogodbene vrednosti, glede na uporabnikove potrebe v času trajanja pogodbe.

Izvajalec je dolžan za vsako lokacijo oziroma za vsak objekt posebej, pred pričetkom izvajanja varovanja, poleg obveznih sestavin načrta varovanja pridobiti spodaj navedene potrebne podatke o kontaktnih osebah pri uporabnikih objektov in jih vključiti v načrt varovanja, in sicer:

* osebe, določene s strani uporabnika, ki jih izvajalec v primeru intervencije pokliče;
* čas vklopa in čas izklopa protivlomnih in požarnih sistemov;
* način obveščanja izvajalca o vstopu v času, ko je alarm vklopljen;
* osebe, ki bodo vklapljale in izklapljale protivlomni in požarni sistem;
* seznam delavcev, ki lahko ob sobotah, nedeljah, praznikih in ponoči vstopajo v objekt brez predhodne najave varnostni službi.

Izvajalec mora zagotoviti, da naročnik prejme en (1) izvod podpisanega načrta varovanja.

Cena storitev je vezana na obseg opravljenih storitev, pri čemer v primeru spremembe lokacije opravljanja storitev (spremembe objekta za delovanje občinske uprave) cena ostane nespremenjena. V primeru spremembe objekta za delovanje občinske uprave bo naročnik z izvajalcem sklenil aneks k pogodbi.

1. **člen**

Izvajalec je dolžan izvajati storitve, ki so podrobneje opredeljene v Prilogi 1.

Naročnik je dolžan:

* na objektih zagotoviti tehnično opremo za izvajanje protivlomnega in požarnega varovanja;
* zagotoviti brezhibnost delovanja sistemov za protivlomno in požarno varovanje, kar bo dokazoval s poročili o pregledu in preizkusu ter potrdili o brezhibnem delovanju sistemov;

1. **člen**

Naročnik izvajalcu ne prizna dodatnih stroškov v primeru alarmov, ki jih sprožijo izvajalčevi zaposleni.

1. **člen**

Izvajalec je dolžan zagotoviti ukrepanje na objektu najkasneje petnajst (15) minut po sprejemu signala v varnostno nadzorni center. Če izvajalec v času veljavnosti te pogodbe na posameznem naročnikovem objektu ne more več zagotavljati intervencije v manj kot petnajstih (15) minutah, mora o tem takoj obvestiti naročnika.

V primeru nespoštovanja obveznosti iz prejšnjega odstavka tega člena lahko naročnik uporabi določila 15. in 16. člena te pogodbe.

1. **člen**

Izvajalec je dolžan ravnati s skrbnostjo dobrega strokovnjaka oziroma gospodarno v prid naročnika in uporabnikov ter ščititi njihove interese.

Izvajalec mora nemudoma obvestiti naročnika, ko ugotovi, da je bila naročniku ali tretji osebi povzročena škoda, ne glede na to kdo je škodo povzročil.

1. **člen**

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih storitev.

Za opravljanje storitev po tej pogodbi je izvajalec dolžan:

* svoje pogodbene obveznosti opravljati strokovno, brezhibno in kvalitetno ter na najracionalnejši način v okviru naročnikovih specifikacij;
* izvajati svoje pogodbene obveznosti v dogovorjenih rokih;
* pri izvajanju pogodbenih obveznosti uporabljati napredne informacijske tehnologije in metode;
* upoštevati zakonske določbe in veljavna naročnikova pravila za varovanje in zaščito, s katerimi se je dolžan seznaniti ob podpisu pogodbe.

1. **člen**

Naročnik in uporabnik imata pravico izvajati nadzor nad delom izvajalca po tej pogodbi.

Naročnik lahko izvede nadzorstveni pregled zaradi preverjanja katerekoli izvajalčeve obveznosti po tej pogodbi, vključno s preverjanjem, ali izvajalec:

* opravlja storitve po tej pogodbi v skladu z zahtevami iz te pogodbe;
* izvaja oziroma upošteva tehnične in druge varnostne ukrepe glede varovanja podatkov ali kakovosti izvedenih storitev;
* upošteva predpise, ki se uporabljajo za storitve, ki so predmet te pogodbe.

1. **člen**

Izvajalec mora ob podpisu te pogodbe, najkasneje pa tri (3) delovne dni pred začetkom izvajanja pogodbe, izročiti seznam kadrov, ki bodo opravljali pogodbene storitve, ki morajo izpolnjevati vse pogoje za opravljanje nalog zasebnega varovanja, ki so navedeni v ZZasV-1.

Izvajalec je dolžan skrbnika na strani naročnika ter skrbnika objekta vnaprej pisno obveščati o vsaki morebitni kadrovski spremembi za izvajanje pogodbenih storitev. Kot sprememba se šteje morebitni dodatni kadri, ki bi opravljali predmetne storitve, kot tudi morebitna zamenjava kadra.

Vsak predvideni dodatni ali zamenjani kader, ki bo opravljal delo varnostnika mora imeti veljavno licenco in izpolnjevati pogoje za opravljanje nalog zasebnega varovanja po ZZasV-1. Vsak predvideni dodatni ali zamenjani kader mora hkrati izpolnjevati iste pogoje kot so zahtevani za posamezno lokacijo na kateri se bo opravljala storitev.

Izvajalec se zavezuje, da bo ob koncu izvajanja pogodbenih storitev predal novemu izvajalcu vse potrebne podatke in informacije ter dokumentacijo, ki so potrebni za pričetek izvajanja storitev varovanja na posameznem objektu.

## CENA IN PLAČILNI POGOJI

1. **člen**

Cene se obračunavajo na osnovi ponudbenega predračuna, ki je Priloga 2 in sestavni del te pogodbe.

Cena za izvedbo predmeta te pogodbe z DDV je fiksna za obdobje veljavnosti te pogodbe in vključuje vse stroške za izvedbo predmeta pogodbe. Naročnik in izvajalec se sporazumeta, da znaša postavka za posamezne storitve:

* cena varovanja na uro \_\_\_\_\_\_\_\_\_\_\_\_\_\_ EUR na uro brez DDV, oziroma \_\_\_\_\_\_\_\_\_\_\_\_\_\_\_\_ EUR z 22% DDV;
* cena prejema sporočil ob sproženem alarmu in intervencija (1x) \_\_\_\_\_\_\_\_\_\_\_\_\_\_ EUR brez DDV, oziroma \_\_\_\_\_\_\_\_\_\_\_\_\_\_z 22% DDV.
* cena prevoza gotovine iz lokacije naročnika na izbrano banko (1x) \_\_\_\_\_\_\_\_\_\_\_\_\_\_ EUR brez DDV, oziroma \_\_\_\_\_\_\_\_\_\_\_\_\_\_z 22% DDV

Ocenjena mesečna pogodbena vrednost znaša       EUR z DDV (z besedami:       evrov in      /100).

Naročnik bo stroške intervencij plačeval po dejansko izvedenih intervencijah in prejemu poročila s strani izvajalca, ki je priloga in sestavni del računa.

1. **člen**

V pogodbeni ceni so vključeni vsi stroški, ki izhajajo iz sklenjenega pogodbenega razmerja, vključno s stroški priklopa signala na varnostno nadzorni center in morebitni drugi nastali stroški ob začetku izvajanja pogodbenih storitev. Cena pogodbenih storitev, ki se nanaša na posamezno lokacijo, je fiksna ne glede na število central na tej lokaciji.

Izvajalec na mesečnem obračunu izvedenih pogodbenih storitev upošteva dejansko število dni v mesecu in dejansko število objektov.

V pogodbeni ceni so za čas trajanja te pogodbe vključene vse intervencije na objektih v primeru dejanskih varnostnih dogodkov in v primeru lažnih alarmov ali nenamerno sproženih alarmov s strani uporabnikov. Izvajalec mora o dogodku pripraviti poročilo, ki je priloga k računu.

Dodatne ure fizičnega varovanja (varnostno-receptorske storitve) v objektu Verdijeva 10 se zaračunajo po isti ceni kot je pogodbeno določena cena varovanja na uro na podlagi posebej naročenih in opravljenih ur. Izvajalec mora v mesečnem računu specificirati dodatno fizično varovanje s številom opravljenih ur.

V izrednih primerih, v primerih izpada vgrajenih sistemov (tehničnega in protipožarnega) varovanja in tehničnega nadzora nad varovanimi objekti in prostori naročnika, zagotovi varnostna služba storitev opravljanje dodatno naročenega varovanja, po isti ceni kot je pogodbeno določena cena varovanja na uro.

Izvajalec je dolžan zagotoviti tudi povečan obseg storitev, ki ni zajet v pogodbi, po pisnem naročilu naročnika in po pogodbeni ceni.

1. **člen**

Izvajalec mora vse račune pošiljati naročniku, izključno v elektronski obliki (e-račun), skladno z zakonom, ki ureja opravljanje plačilnih storitev za proračunske uporabnike.

Izvajalec naročniku ob izdaji računa posreduje vsa poročila o intervencijah in ostala dokazila za tekoči mesec, po posameznih lokacijah.

Če račun ni pravilno izstavljen, ga je naročnik upravičen zavrniti.

Rok plačila za storitve iz prvega odstavka 2. člena je 30. dan od uradnega prejema pravilno izstavljenega e-računa na TRR izvajalca št.      , odprt pri      , oziroma na TRR izvajalca, ki je naveden na računu.

Plačilni rok prične teči naslednji dan po prejemu računa, ki je podlaga za izplačilo. Če zadnji dan roka sovpada z dnem, ko je po zakonu dela prost dan oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET.

## Podizvajalci

(Opomba: Določbe navedene v tem delu bodo vključene v pogodbo le v primeru, če bo izvajalec nastopal skupaj s podizvajalci. V nasprotnem primeru se ta del vzorca pogodbe, ki se nanaša na izvajanje del z podizvajalci, črta).

     . člen

Izvajalec bo pogodbene storitve izvajal s podizvajalci, navedenimi v izpolnjenem obrazcu Enotni evropski dokument v zvezi z oddajo javnega naročila – v nadaljevanju ESPD), ki je priloga te pogodbe in njen sestavni del, v obsegu in načinu, ki je določen v tej prilogi.

     . člen

Izvajalec mora med izvajanjem te pogodbe naročnika obvestiti o spremembah informacij iz drugega odstavka 94. člena Zakona o javnem naročanju (Uradni list RS, št. 91/15 in 14/18; v nadaljevanju ZJN-3) in jim poslati informacije o novih podizvajalcih najkasneje v 5 (petih) dneh po spremembi. V primeru vključitve novih podizvajalcev mora izvajalec v skladu s tretjim odstavkom 94. člena ZJN-3 skupaj z obvestilom naročniku med drugim predložiti podatke in dokumente:

* kontaktne podatke in zakonite zastopnike novih podizvajalcev;
* izpolnjene »ESPD« obrazce novih podizvajalcev v skladu z 79. členom ZJN-3 in
* pisno zahtevo novega podizvajalca za neposredno plačilo, če novi podizvajalec to zahteva.

     . člen

V razmerju do posameznega naročnika izvajalec v celoti odgovarja za izvedbo storitev, ki so predmet te pogodbe.

     . člen

Če naročnik ugotovi, da storitve izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način določen v tem poglavju, ima pravico odstopiti od te pogodbe. Naročnik si pridržuje pravico, da lahko na kraju, kjer se storitve izvajajo, kadarkoli preveri delavce kateregakoli od podizvajalcev, ki opravljajo dela. Vsi delavci so naročniku dolžni dati verodostojne podatke.

     . člen

/če bo podizvajalec zahteval neposredna plačila/: Neposredna plačila podizvajalcem po tej pogodbi so obvezna. Izvajalec pooblašča naročnika, da na podlagi potrjenih računov neposredno plačuje podizvajalcem dela, ki jih bodo ti opravljali po pogodbi. Izvajalec mora računu obvezno priložiti predhodno potrjene račune podizvajalca (-cev), ki so opravljali storitve po pogodbi.

/če podizvajalec ne bo zahteval neposrednega plačila/: Izvajalec mora naročniku najpozneje v 60 (šestdesetih) dneh od plačila končnega računa poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.

## POGODBENA KAZEN

1. **člen**

Naročnik lahko odstopi od pogodbe, če izvajalec po lastni krivdi v pogodbeno določenem roku ne začne izvajati pogodbenih obveznosti. V tem primeru je izvajalec dolžan plačati naročniku pogodbeno kazen v višini desetih odstotkov (10%) pogodbene vrednosti z DDV. Če škoda, ki je s tem nastala naročniku presega višino pogodbene kazni, mora izvajalec plačati nastalo škodo.

V primeru nepravilnega izvajanja storitev fizičnega in tehničnega varovanja mora izvajalec takoj po ustnem ali pisnem opozorilu naročnika, najpozneje pa v petnajstih (15) minutah po opozorilu, začeti izvajati storitve fizičnega in tehničnega varovanja kvalitetno oz. odpraviti pomanjkljivosti pri izvajanju storitev fizičnega in tehničnega varovanja, in sicer tako, da bo izvajanje fizičnega in tehničnega varovanja potekalo nemoteno. Ustno ali pisno opozorilo naročnika se šteje od dneva, ko je naročnik po telefonu opozoril ali poslal opozorilo po elektronski pošti skrbniku te pogodbe na strani izvajalca. Izvajalec je v tem primeru za vsak dan nepravilnega izvajanja storitev dolžan naročniku plačati pogodbeno kazen v višini dveh odstotkov (2 %) vrednosti mesečne storitve varovanja za objekt, na katerem je prišlo do zamude.

V kolikor zaradi nepravilnega izvajanja pogodbenih obveznosti naročniku nastane škoda ali bi ta lahko nastala ali izvedba storitve izgublja pomen, lahko naročnik nadomestno storitev naroči pri drugem izvajalcu na stroške kršitelja oziroma zamudnika ter od slednjega zahteva povrnitev celotne nastale škode.

Pogodbeni stranki sta soglasni, da v primeru nepravilnega izvajanja pogodbenih obveznosti izvajalca ob sprejemu izpolnitve ni potrebno posebej obvestiti o pridržanju pravice do obračuna pogodbene kazni, pač pa se pogodbena kazen lahko obračuna v skladu z določili te pogodbe ob vsaki kršitvi in brez obvestila.

Pogodbena kazen ali kritje za nadomestno storitev se obračuna pri naslednjih izplačilih izvajalcu, oziroma v kolikor navedeno ni mogoče, se iz tega naslova izstavi poseben račun, ki ga mora izvajalec plačati v roku osem (8) dni od prejema.

Izvajalec ne odgovarja za pravočasno izvedbo pogodbenih obveznosti, če naročnik ne izpolni vseh svojih obveznosti.

## PROTIKORUPCIJSKA KLAVZULA

1. **člen**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba, ali pri izvajanju te pogodbe, kdo v imenu ali na račun druge stranke predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi stranki te pogodbe ali njenemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

## VARNOSTNE DOLOČBE

1. **člen**

Izvajalec se je dolžen ravnati po internih predpisih naročnika glede varovanja in zaščite podatkov. Naročnik je dolžan izvajalca obvestiti o spremembi, dopolnitvi oziroma razveljavitvi svojih internih predpisov glede varovanja in zaščite podatkov.

Izvajalec se zavezuje, da bo s podatki naročnika, s katerimi bo prišel v stik ob izvajanju te pogodbe, skrbno varoval in jih ne bodo razkril tretji osebi.

Informacije v zvezi s komunikacijskim omrežjem in aplikacijami naročnika, do katerih pride med svojim delom izvajalec, le-ta ne sme uporabljati za druge namene in izven obsega te pogodbe.

Ker lahko izvajalec in njegovi zaposleni pri svojem delu pridejo v stik z osebnimi in zaupnimi podatki, mora izvajalec z njimi ravnati skrbno in jih mora kot takšne varovati. Pri tem mora spoštovati vso zakonodajo, ki ureja varovanje takšnih podatkov. Prav tako je dolžen zagotoviti takšno ravnanje pri svojih zaposlenih.

Zaposleni pred začetkom opravljanja storitev podpišejo izjavo, da so seznanjeni z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10 in 60/11) in drugimi predpisi, ki urejajo varovanje tajnih podatkov, ki jih bodo obravnaval v okviru izvajanja delovnih nalog, in da se zavezujejo s tajnimi podatki ravnati v skladu s temi predpisi.

Za morebitne kršitve obveznosti, določene v drugem in tretjem odstavku tega člena, je izvajalec odškodninsko odgovoren.

Izvajalec naročniku omogoča izvajanje nadzora nad izvajanjem postopkov in ukrepov iz tega člena.

V primeru, če izvajalec izvaja storitve s podizvajalcem, mora izvajalec zagotoviti, da podizvajalec spoštuje in izvaja zaveze iz prejšnjih odstavkov tega člena.

1. **člen**

Skladno s predpisi, ki urejajo varstvo osebnih podatkov pogodbeni stranki soglašata, da morebitnih osebnih podatkov ne bosta uporabljali v nasprotju z določili teh predpisov. Pogodbeni stranki bosta zagotavljali in izvajali pogoje in ukrepe za zagotovitev varstva osebnih podatkov in preprečevali morebitne zlorabe, v smislu predpisov, ki urejajo varstvo osebnih podatkov.

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe, varovali v skladu s predpisi, ki urejajo varstvo osebnih podatkov.

V primeru, če izvajalec izvaja storitve s podizvajalcem, mora izvajalec zagotoviti, da podizvajalec spoštuje in izvaja zaveze iz prejšnjih odstavkov tega člena.

## SKRBNIK POGODBE

1. **člen**

Skrbnik te pogodbe na strani naročnika je       (elektronski naslov in telefonska številka), skrbnik na strani izvajalca pa       (elektronski naslov in telefonska številka).

## POSEBNE IN KONČNE DOLOČBE

1. **člen**

Stranki te pogodbe sta sporazumni, da je ta pogodba sklenjena oziroma prične veljati z dnem, ko pogodbo podpišeta obe pogodbeni stranki in velja 24 mesecev od sklenitve.

1. **člen**

Naročnik si pridržuje pravico, da pri izvajalcu kadarkoli v času izvajanja te pogodbe preveri spoštovanje določil delovnopravne in socialne zakonodaje, še posebej spoštovanje zakonskih določil glede delovnega časa, nadur, počitka, letnega dopusta, plač, izplačila plač itd.

1. **člen**

Naročnik lahko kadar koli odstopi od pogodbe brez navajanja razlogov. Odstop mora biti pisen. Odstopni rok je en (1) mesec in začne teči naslednji dan od dneva, ko je naročnik odposlal pisno obvestilo poslano po elektronski pošti na elektronski naslov izvajalca naveden v pogodbi.

Naročnik si za celotno obdobje veljavnosti pogodbenega razmerja pridržuje pravico prenehanja izvajanja storitve na posamezni lokaciji, oziroma določene vrste varovanja na posamezni lokaciji.

Naročnik ima pravico odstopiti od te pogodbe s takojšnjim učinkom in brez odstopnega roka, če:

* v času njene veljavnosti sodišče izda izvajalcu sklep o začetku insolventnega postopka po določbah Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 – uradno prečiščeno besedilo, 10/15 – popr., 27/16, 31/16 – odl. US, 38/16 – odl. US, 63/16 – ZD-C in 54/18 – odl. US);
* izvajalec ne izpolnjuje pogodbenih obveznosti, tudi zaradi delne neizpolnitve pogodbenih obveznosti;
* izvajalec dela izvaja nepravilno in nekvalitetno;
* izvajalec prekine z deli brez pisnega soglasja naročnika.

1. **člen**

Izvajalec je dolžan v roku štiriindvajset (24) ur obvestiti naročnika, če je zoper njega začet postopek začasnega ali stalnega odvzema licence, v primeru, če bo izvajalec kršil to zavezo, sme naročnik odstopiti od te pogodbe brez odstopnega roka.

1. **člen**

Izvajalec se zaveže, da bo v roku 5 dni po podpisu pogodbe izročil menico z menično izjavo s pooblastilom za izpolnitev ali kavcijsko zavarovanje zavarovalnice za dobro in pravočasno izvedbo pogodbenih obveznosti v višini 5.000,00 EUR. Omenjena menica vključuje tudi pokritje obveznosti do podizvajalca (le v primeru izvedbe dela s podizvajalci).

1. **člen**

Ta pogodba se lahko spremeni ali dopolni s pisnim aneksom, ki ga sporazumno sprejmeta in podpišeta obe pogodbeni stranki. Za spremembo skrbnikov te pogodbe je dovolj pisno obvestilo ene stranke drugi stranki.

Če katerokoli od določil te pogodbe je ali postane neveljavno ali nično, to ne vpliva na ostala določila pogodbe. Neveljavno ali nično določilo se nadomesti z veljavnim, ki mora čimbolj ustrezati namenu, ki ga je želelo doseči neveljavno ali nično določilo.

1. **člen**

Pogodbeni stranki bosta pri tolmačenju posameznih določb te pogodbe ter za ostala razmerja in vprašanja, ki niso urejena med strankama po tej pogodbi, uporabljali Zakon o javnem naročanju (Uradni list RS, št. 91/15 in 14/18; v nadaljnjem besedilu: ZJN-3), v delu, ki ga ta zakon ne ureja pa se dogovorita, da bosta uporabljali Obligacijski zakonik (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631).

1. **člen**

Ta pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca te pogodbe o izvedbi javnega naročila ali njegovega podizvajalca.

Med veljavnostjo te pogodbe lahko naročnik ne glede na določbe zakona, ki ureja obligacijska razmerja, odstopi od te pogodbe v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz Pogodbe o Evropski uniji, Pogodbe o delovanju Evropske unije in ZJN-3 ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

1. **člen**

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu ali podizvajalcu izpolnjena ena od naslednjih okoliščin:

1. da izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;
2. da je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

Če je izvajalec ali njegov podizvajalec pravna oseba, s sedežem v drugi državi članici ali tretji državi mora izvajalec zase in za svojega podizvajalca v roku petih dni po poteku vsakih šest mesecev od sklenitve pogodbe kot dokazilo, da ni izpolnjen razlog iz 1. točke prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. V primeru, da izvajalec ne dostavi dokazil v roku petih dni po poteku vsakih šest mesecev od sklenitve pogodbe, se šteje, da so izpolnjene okoliščine iz prejšnjega odstavka tega člena.

1. **člen**

V primeru ugotovljene izpolnitve okoliščine iz prvega odstavka prejšnjega člena bo naročnik v roku petih (5) dni o tem obvestil izvajalca in takoj, vendar najkasneje trideset (30) dni od poteka roka za preverjanje iz prvega odstavka prejšnjega člena, začel nov postopek javnega naročanja.

V primeru izpolnitve okoliščine iz prvega odstavka prejšnjega člena pri nominiranih podizvajalcih, lahko izvajalec v roku desetih (10) dni po prejemu obvestila iz prejšnjega odstavka zamenja podizvajalca v skladu s 94. členom ZJN-3 in določili te pogodbe, pod pogojem, da ta zamenjava ne predstavlja bistvene spremembe pogodbe. V kolikor izvajalec v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje petinštirideset (45) dni od poteka roka za preverjanje iz prvega odstavka prejšnjega člena začel nov postopek javnega naročila.

1. **člen**

Ta pogodba je sklenjena pod razveznim pogojem, ki se, v primeru izpolnitve okoliščin iz prvega odstavka 28. člena ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

1. **člen**

Vse morebitne spore iz te pogodbe bosta stranki reševali sporazumno. V kolikor to ne bo mogoče, spore rešuje stvarno pristojno sodišče v Kopru.

1. **člen**

Ta pogodba je sklenjena v 3 (treh) enakih izvodih, od katerih prejme naročnik 2 (dva), izvajalec pa 1 (en) izvod.

|  |  |  |
| --- | --- | --- |
| Koper, dne \_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_ |
| Naročnik: |  | Izvajalec: |
|  |  |  |

Priloge:

1. Tehnične specifikacije s prilogami;
2. Predračun št.      , z dne      ;